
Donevjizijje 


Planet ili planeta? 


Ono što 'bode oči', u mnogim napisima, ili 'probija uši', i mnogim iskazima, pogrešno je 
pisanje ili izricanje riječi (imenice) 'planeta', umjesto ispravno planet. 

Planeta je naime u hrvatskome jeziku genitiv imenice planet. Koga, čega nema na ovoj karti? 
Na ovoj karti nema planeta (genitiv). 

Tko, što se nalazi na ovoj karti? Na ovoj karti nalazi se planet (nominativ). 

U hrvatskome jeziku planet je dakle imenica muškoga roda (ovaj planet), dok je planeta 


ista imenica iskazana u genitivu (jednako glasi u genitivu jednine i množine, razlika je samo 
u naglasku). 


Imenica 'planeta' pak u nominativu (ženski rod, ova planeta) svojstvena je primjerice za 
srpski jezik i kao takvu je valja izbjegavati želimo li se ispravno izražavati hrvatskim 


standardnim jezikom. 

Simboli planeta 


Razlika između simbola i znaka 


Simboli danas ponovno privlače veliku pozornost, i premalo bi bilo reći da živimo u svijetu 
simbola - simboli žive u nama. Prema nastanku, poretku i tumačenju predmetom su 
zanimanja mnogih naučavanja i vrlo ih je teško jednoznačno odrediti. 


Znakovi i simboli često se i miješaju, jer uopćeni i jedni i drugi ponajprije daju informaciju. 
Znamo da je mnogima to isto ili vrlo teško uočavaju razliku. Ti pojmovi nikako nemaju 
isto značenje i umnogome se razlikuju prema dubini učinka na osobu. 
Pri njihovu određenju najčešće zabune nema kada se radi o A 
religijskim, arhetipskim ili umjetničkim simbolima, ali kada se pojave _\. N& 
u algebri, matematici, kemiji... (znanosti) tada se mnogi zbune. = 


Simbol mira 


Znak crvenog križa Zuak se zapravo bitno razlikuje od simbola. Prije svega po tome što 

je znak proizvoljan pa podliježe daljnjem prosuđivanju, vrjednovanju, ali i po 
tomu što oznaka i označitelj uvijek ostaju razdvojeni. Znakovi su isključivo informativni, 
obvezujući, upozoravajući ... ali nemaju dubinu i ne potiču čuvstvenu vezu s promatračem. 
Objektivno su razumljivi svakomu, nikad i nimalo apstraktni. 

Kod sim6oća je obrnuto. Izvedeni su iz nesvjesnih sadržaja psihe i stoga predstavljaju 
veliki broj inačica bitnih arhetipskih slika. Tu dolazi do čvršćeg povezivanja i objedinjavanja 
objekta i subjekta. Drugim riječima simbolu je u naravi da razbija čvrste okvire i spaja 
krajnosti u jedinstvenu predodžbu. Njegova je vrijednost u ovladavanje poznatim na putu 
ka nepoznatome. Razumijevanje simbola ne ovisi isključivo o racionalnom. 

Osnovno svojstvo simbola je u njihovoj moći i za razliku od znakova oni su uvijek 
višedimenzionalni i višeznačni. 


Odražavaju veze Zemlje s Univerzumom, prostora s vremenom, imanentnog s 
transcendentnim. Simboli imaju obično svoje dnevno i noćno lice i mnoge suprotnosti, i 
povezani su s takvim sveobuhvatnim iskustvima. Oni, kao sposobnost stvaranja novih 
predodžbi neovisno o izravnim opažanjima, uvijek imaju neku poučnu i poučavajuću ali i 
ozdravljujuću ulogu. 

Ponajprije bave se osjećajem i prepoznavanjem vrlo dubokog značenja. Simboli oblikuju 
naše želje, potiču nas na kakvo djelo, upravljaju našim postupcima, začetak su naših uspjeha i 
neuspjeha ... 


Simboličko izražavanje pokazuje da čovjek pokušava odgonetnuti i savladati neumitnost 
životnoga tijeka koja mu izmiče u tmini koja ga okružuje. 

Znakovi doslovno imaju vlastiti i vrlo jednostavan jezik, simboli i simbolizam su 
apstraktne ili subjektivne naravi i uvijek iziskuju tumačenje. 


Simboli su znakoviti u astrologiji. Bez njih ne bi bilo moguće tumačiti kozmograme. 
Veoma su važni jer kroz svoj prikaz ukazuju na značenja nečega. Kroz simbole mnogo se 
toga može iskazati u obliku usporedbi što oblikuje zorniju predodžbu u umu i povećava 
razumijevanje. Kroz njih možemo umnogome šire prispodobiti značenja o planetima i 
tumačiti njihove prispodobljene 'učinak'. Simboli izražavaju bitno, ono što se može pojmiti 
samo slikovnim predočavanjem ili zamislima: oni pobuđuju intuiciju i njihovo je tumačenje 
neiscrpivo. Da bismo znali što mislimo kad govorimo o Suncu ili Saturnu, moramo znati 
astrološki simbolički jezik. Tko zna ovaj jezik razumije snage i energije koje predstavljaju 
simboli i zna tumačiti odnose između njih. Simbolički jezik je univerzalan i većina ga ljudi 
razumije. Njegovo značenje nije se promijenilo već tisućama godina ... 


Opisati ćemo ukratko temeljne sastavnice iz kojih su izvedeni planetarni simboli. 


Pet temeljnih sastavnica astroloških simbola planeta 


Točka Krug Križ Linija/strjelica Polukrug 
p O + Bu C 
Jezgra (Ja) Prostor Oblik Smjer Tankoćutnost 
Odlučnost Sadržaj Ustrojstvo Kretanje Prijam 
Usredotočenost Združivanje Očitovanje Činidba Zamjedba 


Točka simbolizira krajnje stanje sažetosti obujma, središte, izvorište, žarište, prabitak i utok 
povratka. Označava tvorbenu moć, početak i završetak svega. Životna je iskra sadržana u 
svima i svemu. 


Krug ja ponajprije proširena točka. Srodni su po savršenstvu, sveukupnosti i bezvremenom. 
I krug i točka imaju zajednička simbolička svojstva: istorodnost, odsutnost razlikovanja i podjela. 
Krug se promatra u svojoj nepodijeljenoj cjelokupnosti. Simbolizira nerazgraničeni prostor i 
psihološki, s točkom u sredini, predstavlja Ja. Krug je simbolički život. Vrh kruga je izvorni Ja, dno 
kruga je materijalni identitet. Život je kružni proces pretvorbe izvornog Ja u materijalno biće, a 
potom povratak istinskome razumijevanje sebe. Kružno je gibanje nepromjenljivo, bez početka, 
bez kraja i bez odstupanja: stoga simbolizira i vrijeme. Vrijeme se, pritom, određuje kao 
neprekidan i nepromjenljivi slijed trenutaka koji si svi jedan drugome istovjetni. 


Križ je simbol materije, ali i Zemlje, jer kada se oko njega opiše krug €D dobivamo simbol 
Zemlje. Križ ima funkciju mjere. Pojavno je proširenje točke u prostoru: točka je prema tome 
sjecište krakova križa. Razvijanje središnje točke i proširenje u krug, ovozemaljsko je 
očitovanje kroz križ. Sjecište krakova križa put je povezivanja, križanje je usmjerenih osi, 
mjesto je kretanja unutarnjeg prema vanjskom i obrnuto, mjesto je kretanja neočitovanog 
prema očitovanom. On je širenje i zračenje, ali i skupljanje i ponavljanje. Simbol je raskrižja i 
to na različitim razinama postojanja. Križ se sastoji se od dvije ravne linije, jedne vodoravne i 

jedne okomite. Vodoravna linijom se možemo kretati kroz prostor i vrijeme. Ako je središnja 
točka sadašnjost, onda će lijevo i desno predstavljati dane prošle i dane buduće. No, osim 
kretanja u materiji, razvidno je i kretanje duhovnim putovima, predstavljenim okomitom 
linijom. Uspinjanje okomicom približava Univerzumu, onomu što je najuzvišenije - vrlinama i 
čistoći. S druge strane, spuštanje okomicom iskušenje je duhovna pada, suočavanje s 
najdubljim i najtamnijim. 


Linija ili stvjećica simbolizira prodiranje ili otvaranje. Strjelica je zamagljeni križ, iskrivljen 
zbog energije pokreta strelice, preobrazba napora križa u pregalačko postignuće strjelice. 
Predstavlja kretanje usmjereno prema cilju i pokazuje uspjeh pothvata. Sveobuhvatni je 
simbol prekoračenja uobičajenih stanja; ona je zamišljeno lišavanje razdaljine i težine; duševni 
je predosjećaj osvajanja nečega što je izvan dometa. 


Podukrug ili polumjesec je simbol necjelovitosti, nesavršenosti, prilagodbe, promjene i 
povratka oblika, obnove i rađanja, razvoja. Kontakt je s novim stvarnostima. Informacije 
dobiva iz različitih razina: odozgo iz nadsvjesnoga, u sredini iz svjesnoga, ili odozdo iz 
nesvjesnoga. Kao prijemljivo načelo povezan je s tankoćutnosti. 


o Sunce 


Sunčev simbol je krug s točkom u sredini. Prispodobljuje umni Ja . To je zatvorena oblik, 
u stanju mirovanja i žarišnog usredotočenja u središtu, iz kojega sve izvire i, u konačnici, u 
koje se sve vraća. Krug je uvijek bio korišten kao simbol jedinstva, cjelovitosti ljudskog bića. 
Središnja točka, kao jezgra svijesti, simbolizira individualnost i stvaralačko načelo, 
dostignuće samosvijesti. Sunce je središnja zvijezda našega Sunčeva sustava i simbolizira 
izvor sveg života. Ono simbolizira volju za životom, životnu snagu i mentalnu energiju 
ljudskog bića. Ono prispodobljuje samosvijest i želju pojedinca za samostalnosti 
(neovisnosti), kao i težnju za osobnim priznanjem i ostvarenjem prestiža te put ka 
samoostvarenju i samoupotpunjenju. Ono usmjerava prema središnjoj životnoj svrsi kroz 
objedinjavanje svih razina svijesti, izravno promatranje sadržaja svijesti, poniranje u se i 
razborito rasuđivanje i promišljanje svih i svega. 


( Mjesec 


Mjesečev je simbol sastavljen od dva polukruga. Mjesec prispodobljuje čuvstveni Ja, 
varljiv odraz koji ishodi osjećajem nepotpunosti. Cijeli krug simbolizira cjelovitost, a polovica 
kruga put ka cjelovitosti. Polukrug predstavlja razvoj. Mjesec (čuvstva) omogućuje razvoj u 
oba smjera - prema istinskom Ja i udaljavanje od njega. Povezuje s pojavama u ovdje i sada, 
često usmjerenima ka osobnoj, a ponekad i kolektivnoj, prošlosti gdje nas katkad nuka i da 
ostanemo. Simbolizira osjetljivost, osjećajnost i dojmljivost. U ljudskome biću Mjesec 
prispodobljuje Ja-kontakt i simbolizira čuvstvenu narav, duševni ustroj, načela kolebanja i 
promjene. Za razliku od blistava i stvaralačka Sunca, Mjesec je samo prijamnik, skupljanje i 
zadržavanje, što se odnosi na naše čuvstvene promjene i simbolizira naše subjektivne 
reakcije kao i našu potrebu za ljubavlju, pripadanjem i razumijevanjem. Mjesec je također 
simbol raspoloženja i promjena istih. Ova nestalnost odgovara dobro poznatomu Mjesečevu 
prirodnu ciklusu, što je također razvidno u tijeku plime i oseke. 

b Saturn 


Simbol Saturn sastoji se od križa na dvostrukom polukrugu. Prispodobljuje tjelesni Ja. 
Znano je, križ je simbol materije, ustrojstva i oblika. Križ u gornjem dijelu simbola znači da 
se materija nadređuje svima i svemu, a time i osjetljivom dijelu donje polovice simbola. 
Dakle, Saturn ima krutu, nepopustljivu stranu, ali istodobno i onu mekšu, popustljivu na koju 
se često zaboravlja. S jedne strane on prispodobljuje načelo čvrstih oblika, ali s druge, 
osjetljivost. Za duh i dušu, oblik je uvijek ograničenje, kočenje, uskrata i spriječenost. Ali ako 
duša (osjetljivi čimbenik) ne bi imala potporanj oblika, nestala bi u vrtlogu zbivanja. Saturn 
je zaštitnik i, istodobno, zakonodavac. Kada duša i oblik djeluju združeno, postiže se 
najpovoljniji stupanj postojanosti, održivosti i sigurnosti, a to je upravo Saturnova stalna 
težnja. Ujedno simbolizira i razvoj usmjeren prema dubljem razumijevanju života 
ukotvljenog u neizbježnu stvarnost. Razvoj podrazumijeva prihvaćanje te stvarnost. Ovdje 
križ materije ovladava zamjedbom kolektivno nesvjesnoga, a slijed razumijevanje baštine i 
prošlih iskustava pridonosi zrelost i razumijevanje uzroka i posljedica. 

Prevaga križa je naznaka odveć materijalističke usmjerenosti, hladnoće i neosjetljivosti 
na potrebe drugih u zajednici. 

Prevaga polukruga je naznaka zaglavljenosti u prošlosti, ili ovisnosti o zajednici, bojazan 
od nadolazećeg, nijekanje ideala. 

Uravnoteženost je naznaka izrazite svrsishodnosti i savjesnosti, utemeljenih na 
razumijevanju prošlosti i zakonitosti uzroka i posljedica, a glede praktičnih društvenih 
pitanja naznaka je strpljivosti i odgovornosti. 


o Merkur 


Simbol Merkura sastoji se od polukruga na krugu u sredini i križa ispod njega. Otvorenost 
prema gore znači da sve što do njega dopire propušta, razaznaje i sadržajno smješta u 
materiju. Merkur je posredničko načelo, simbolički je krilati glasnik Bogova koji prenosi 
poruke pa ih razmijenjene između njih i ljudi. Njegov simbol to jasno pokazuje. Iznad je 
polukrug, osjetljivo i prijemljivo načelo. Krug je ličnost, ali bez točke i sredini, što jest 
nepristrani i propusni Ja. Konačno, ispod je križ (simbol materije) koji predstavlja prijenos 
onoga što je primljeno u obliku jasnih odnosnih poruka. Činjenica da je Merkur bitna 
sastavnica inteligencija te znakovita sposobnost razumijevanja i komuniciranja naznačuje 
višeznačje ovog simbola. On omogućuje povezivanje zamisli, jednih s drugima - premošćuje 
nadsvjesno, svjesno i podsvjesno, međusobno ih povezujući. Polukrug iznad simbolizira 
prijemčivost za opažanja iz nadsvijesti, povezanog kroz cjelovito duhovno sudjelovanje na 
svjesnoj razini s temeljima materijalne stvarnosti viđene iz kolektivno nesvjesnoga. 

Prevaga polukruga, prijemljivosti prema gore, prema nadsvjesnome, naznaka je odveć 
idealističke usmjerenosti. 

Prevaga kruga je naznaka intelektualne preuzetnosti. 

Prevaga križa je naznaka proračunatosti, iskorištavanja međuljudskih odnosa ili vještog 
podmetanje što je motivirano materijalizmom koji izvire iz podsvijesti. 

Uravnoteženost je naznaka sposobnosti ispravna i točna povezivanja i prenošenje zamisli. 

OD venera 


Simbol Venere sastoji se od kruga na križu. Kroz krug, materija (križ) se uglađuje, 
upotpunjuje i postaje ugodnijom i zadovoljavajućom. Venera želi savršenstvo, sklad i ljepotu 
što pokušava postići istančanom njegom i pročišćavanjem svega i svih. Gornji krug označava 
savršenstvo, zbog čega Venera neprestano nastoji postići i održati najvišu razinu sklada i 
ljepote. Pokušava upotpuniti ono što nedostaje u svemu i svima ne bi li dobila potpunu i 
usklađenu cjelinu, ishodila objedinjenost. Zato izbjegava suparništva i sukobe, pokušava 
pomiriti i ujediniti suprotnosti. Zemaljski križ ispod pokazuje da ovisi o onomu što posjeduje: 
uživa u životu i u onomu čime raspolaže. Nerijetko se bavi pronalaženjem materijalne i 
društvene udobnosti i usklađivanjem zemaljskih stvarnosti pomoću zajedničkih ideala i 
vrijednosti. No, ujedno naglašava važnost uravnoteženja duha i materije, ako se želi pronaći 
zadovoljstvo. Zanimljiva je sličnost simbola s ručnim zrcalom, jer Venera određuje kako se 
mi, kao pojedinci, odražavamo u drugima i kako zrcalimo druge u sebi, te razmišljamo o 
našim sličnostima i zajedničkim interesima kroz zajedničke vrijednosti. Venera je također 
simbol ženske spolnosti. Svojom istančanom sposobnosti izbora odabire samo ono što joj 
čini dobro i ugađa njezinoj suštini, odbacujući sve drugo. 


Suare 


Simbol Marsa sastoji se od krug sa strjelicom usmjerenom desno, pod kutom prema gore. 
Strjelica pokazuje da nešto smjera prema van. Naznačuje strast i izrazito snažnu želju koja 
potiče kretanje u vlastitu i jedinstvenu smjeru, pod vlastitim 'životnim kutom'. Naznaka je to 
usmjerene zasebne volje, koja nerijetko upućuje na osnovne zadaće svakodnevna 
preživljavanja i iskonskih nastojanja uključenih u održavanje ljudskoga života. Mars je također 
i načelo muškosti, odnosno simbolizira snagu i pokretačku silu bez kojih ne bi bilo nikakvog 
pokreta ili činidbe. On ulijeva hrabrost, silovito pogoni na djelovanje: značajke koje su nužne 
za postizanje svih ciljeva. On je dinamična energija, uklanja sve zapreke i kočeće utjecaje koji 
se nalaze na njegovu putu. Prispodobljuje poticaje, djelovanja, zahtjeve, pobude, želje, strasti 
i pokretačku energiju koju koristimo kako bismo u životu napredovali. Mars pridonosi dinamici 
kozmograma i simbolizira mladost koju obilježava nagloi silovito djelovanje, samodokazivanje 
i opiranje sporazumaštvu. On koristi svoju energiju, većinu vremena, za zadovoljenje želja i 
postizanje osobnih ciljeva, ali katkad prožetost idealima, ili žurna nužda, pogone ga na 
rješavanju krajnjih ili nepravičnih okolnosti. 

Prevaga strjelice je naznaka sklonosti brzom djelovanju bez premišljanja i/ili naklonjenosti 
nesmiljenom raspršivanju energiju u polusvjesnom iskazivanje neobuzdane strasti ili ljutnje. 

Prevaga kruga je naznaka sebična očitovanja i umišljenosti. 


Uravnoteženost je naznaka samopouzdanja i samonadzora, plodonosna postignuća ciljeve, 
bez poticanja interesnih sukoba. 


a 

pa Jupiter 


Simbol Jupitera oblikuje polukrug okrenut lijevo povezan s križem. Polukrug je nalik, prema 
unutra usmjerenom, zakrivljenom zrcalu koje opaža i prima sve signale. Simbolizira razvoj 
usmjeren prema dubljem razumijevanju života kroz objektivnu materijalnu stvarnost. 
Naznačuje sposobnost uočavanja mogućnosti materijalnih okolnosti i često potiče na tjelesno 
ili mentalno istraživanja ne bi li se proširilo iskustvo i pridobilo veću potporu za održavanje 
života na materijalnoj razini. Naime, Jupiter prispodobljuje opću osjetilnu zamjedbu koja nas 
ujedinjuje s okolinom. On simbolizira sposobnost promatranja i opažanja. Ali osjetila su 
istodobno usmjerena prema obliku i materiji (križ). Kroz osjetilnu zamjedbu i svjesno 
upravljanje osjetilnim organima možemo razumjeti i koristiti materiju. Kroz proširenje 
prostorna zora i usmjerenost ka cilju, Jupiter nas vodi do potpunoga ovladavanja oblikom. 
Stoga, od antike, on je (opravdano) poznat kao 'planet sreće". Tko je probudio osjetila ne samo 
da nadzire materiju i oblik, nego i na pravom mjestu i u pravo vrijeme i dobro reagira na 
mogućnosti širenja, napretka i uspjeha. 

Prevaga polukruga je naznaka prekomjerne zanesenosti pustolovinom samoj po sebi, pri 
čemu se iz vida gubi svrha pothvata uz posljedičnu nepraktičnost ili nemir. 

Prevaga križa je naznaka odveć površne i materijalističke nastrojenosti, uz posljedično 


nerazumijevanje nerazmjernog značaja stjecanja i gomilanja. 
Uravnoteženost je naznaka primjene istraživanja za praktičnu uporabu i nedopuštanja da 
svrsishodnost istog zasjeni nerazložna razmatranja drugih. 


Šuran 


Simbol Uranova sastoji se od kružnica s točkom u središtu i strjelicom usmjerenom ravno 
prema gore. To je spoj simbola Sunca i Marsa. No strjelica je ovdje usmjerena prema gore. 
U slučaju Urana, središnja točka je polazna točka puta, širenja i uznapredovanja, čiji je smjer 
određen strjelicom usredotočenom na svjesna opažanja u sadašnjosti koju povezuje s 
nadsvjesnim idealima. Ona prispodobljuje svjesnu stvaralačku ličnost koja zna gdje bi 
trebala težiti promjeni svijeta. Simbolizira zasebnost djelovanja, načelo korijenite promjene, 
pretvorbe i buđenja, pomicanje ili nadilaženja granica. Uran prispodobljuje ushićenu želju 
za znanjem, usmjerenu ka striktnom, nerijetko uzvišenu, cilju. To je razvidno, primjerice, u 
tehničkim i znanstvenim istraživanjima. Uvijek upućuje na štogod nadolazeće i velike 
promjene. Istraživači, znanstvenici i astrolozi nerijetko imaju 'snažan' Uran u kozmogramu. 


Bez razborita sadržajna usmjerenja, Uranova 'strijela' može potaknuti žestoke i 
razarajuće energije. Međutim, uz razložna razmatranja i iskustvo, Uran se otvara praktičnom 
izumiteljstvu, iznalascima, pothvatima, začećem zamisli, osebujnim predodžbama i 
nadahnućem za kakvo osobito djelovanje pa unosi novi život u izvanjske ustrojbe i 
usmjerava energije prema nadolazećem. 


\Y Neptun 


Simbol Neptuna pokazuje veliki polukrug, koji kao prijamnik titraja, valova, odjeka, 
razlijeganja i inog, izvire iz (Zemaljskog) križa. Okomita 'ruka' križa (u sredini polukruga) 
produljena je za prijam viših titraja i hvatanje istančanih 'čestica' iz drugih dimenzija, 

usmjerena je ka nadsvjesnome, otvorena za nadahnuća i djeluje u smislu povezivanju s 
materijalnom stvarnosti. Neptun kao prispodoba sveopće ljubavi i svekolika zanesenjaštva 
omogućuje poistovjećivanje s uzvišenom ljubavlju u duhovnome smislu. On simbolizira 
idealizam, nesebičnost, požrtvovnost, osobnu žrtvu i spremnost za pomaganje drugima. Kao 
načelo rastvaranja, rasplinjavanja granica, razlaganja mjera ograničenja i opsega može 
naputiti u područje snova, mahnitost, navesti na ovisnosti i izmijenjena stanja svijesti kojih 
su mogući ishodi stanja nesređenosti, zbrke, pomutnje i varljivih ili neostvarivih zamjedbi u 
stvarnomu životu. 

Prevaga polukruga je naznaka uronjenosti u nepraktični idealizam i nemoć sagledavanja 
stvarnih mogućnosti, s obzirom na trenutne okolnosti. 

Prevaga križa je naznaka pokušaja poricanja razočaranja u očitovanju ideala i 
pribjegavanja sanjarenje ili čak podlijeganja opsjenama pod utjecajem droga i alkohola. 

Uravnoteženost je naznaka mogućnosti ostvarenja očekivanja. To, međutim, iziskuje 
strpljenje, ozbiljnu predanost i spremnost na žrtvovanje. 


Y Pluton 


Simbol Plutona čine dva polukruga koja uviru u središte križa. Simbolizira svekoliku 
otvorenost prema drugim dimenzijama, naglašava veću spremnost za životodavne energije 
univerzuma filtrirane kroz nadsvjesno i intuitivnu moć zamjedbe. To je krajnja pretvorba 
grube materiju i način upućivanja čovječanstva u smjeru čudesnosti produhovljenja. Pluton 
simbolizira volju za posvemašnjom preobrazbom i praiskonski impuls evolucije. Pluton, 
obdaren energijom nadmoćne volje, održavajući evoluciju, izaziva uništenje, preobrazbu ili 
ponovno stvaranje materije. On prispodobljuje načelo pretvorbe oblika i upućuje na velike 
preinake, preobrazbe i promjene našega doba, kako na pojedinčevoj razini tako i na razini 
cjelokupna čovječanstva. Pluton snaži sve čimbenike kozmograma s kojima je u dodiru 
(polja, planete, aspekte). 

Prevaga križa je naznaka rizika od gubitak sagledavanje svrhe preobražajnih energija 
posljedičnom opsjednutosti moćima za sebe ili podupiranjem neumjerenosti ega. 

Prevaga polukrugova je naznaka možebitna odvajanja od stvarnosti ili čak psihotičnih 
epizoda. 

Nedavna astronomska otkrića podrazumijevaju da bi Pluton, u prenesenu značenju, 
mogao biti gostujući kentaurski objekt koji je privremeno privijen u orbitu oko našeg Sunca 
i gradi most za druge sustave i nove razine stvarnosti. 


SA Razrada, preinaka i prilagodba - Ivica Matijević AVA 


(£) Zagreb, 1970.- 2023. 


